**Jozef Markuš** (\* 13. marec 1944, Níreďháza, Maďarsko) je slovenský ekonóm a prognostik, bývalý predseda Matice slovenskej (1990 – 2010) a bývalý slovenský politik. Od 12. decembra 1989 do 26. júna 1990 bol podpredsedom slovenskej vlády národného porozumenia.

Životopis
---------

Rodina Jozefa Markuša sa spolu s ďalšími slovenskými rodinami z okolia Nyíregyházy presťahovala do Hornej Seče v apríli 1947 v rámci výmeny obyvateľstva. Na výmenu sa 47 rodín maďarskej národnosti vysťahovalo do Maďarska.

Vyštudoval Strednú poľnohospodársku školu technickú v Zlatých Moravciach. Vysokoškolské štúdium absolvoval v roku 1968 na vtedajšej Vysokej škole ekonomickej (VŠE) v Bratislave, študijný odbor ekonomika poľnohospodárstva. V rokoch 1968 – 1972 bol odborný asistent vo Výskumnom ústave oblastného plánovania v Bratislave. V rokoch 1969 – 1972 externá vedecká ašpirantúra na VŠE. V rokoch 1972 – 1988 ako vedecký pracovník viedol práce na dlhodobej súhrnnej prognóze vývoja Slovenska, Ekonomický ústav SAV. V rokoch 1988 – 1989 riadil Prognostický ústav SAV.

Ako predseda Matice slovenskej (1990 – 2010) sa zviditeľnil už v roku 1990. V októbri 1990 Matica organizovala kampaň „Za tú našu slovenčinu". Napriek tomu 25. októbra 1990 bol prijatý jazykový zákon (o úradnom jazyku), ktorý podľa Matice „nehumánnym spôsobom diskriminuje slovenský národ..." a tak v novembri Matica organizovala hladovku pred budovou SNR. V pamätnom televíznom dialógu, v ktorom Vladimír Mečiar búchal po stole, sa Markuš rozplakal. Mečiar obviňoval Markuša (a Mórica), že burcujú ľudí proti SNR, proti Federálnemu zhromaždeniu (federácii) a „už nejde o jazyk, tu už ide o rozvrat". Markuš bol už vtedy zástanca samostatnosti a pri ňom Mečiar pôsobil ako zástanca federácie. Situácia sa zmenila po voľbách v roku 1992, v ktorých vyhralo HZDS. 1. januára 1993 už vznik samostatnej Slovenskej republiky oslavovali Mečiar aj Markuš spolu. Podobná situácia sa opakovala v roku 1994 keď sa pripravoval zákon o štátnom jazyku. Schválená verzia bola ďaleko vzdialená od návrhov Matice. Vzťah Matice a štátu (vtedy vedenom V. Mečiarom) sa vyrovnal v roku 1997, prijatím zákona, ktorý deklaruje Maticu ako verejnoprávnu ustanovizeň, ktorá hospodári s vlastným a s majetkom štátu (§ 6 tohto zákona, kde podľa ods.1).

Trestné oznámenia po odchode z funkcie
--------------------------------------

Od odchodu z funkcie predsedu Matice slovenskej v roku 2010 čelí viacerým trestným oznámeniam z majetkovej trestnej činnosti. Trestné oznámenie v roku 2011 na neho podalo vedenie Matice Slovenskej na čele s Mariánom Tkáčom. V októbri 2014 ho polícia obvinila z porušovania povinnosti pri správe cudzieho majetku, ktorý mal spáchať ako predseda a štatutárny orgán Matice. Podozrenia sa týkali údajného prevzatia dlhu skrachovaného Matičného fondu a.s. ktorý spravoval zbierku na národný poklad, organizovanú po vzniku samostatnej SR v roku 1993 a poskytnutia prostriedkov nebankovej spoločnosti, ktorá takisto zbankrotovala. Zmluvu o prevzatí dlhu Matičného fondu 202-tisíc eur Markuš podpísal v roku 2007. Dlh bol splatený v dvoch splátkach zo ziskov tlačiarenskej spoločnosti Neografia, v ktorej mala Matica 80-percentný podiel. Národný poklad mal pôvodne hodnotu asi 30 miliónov slovenských korún (zhruba milión eur). Matica z "pokladu" "investovala" približne 23 miliónov korún (takmer 870-tisíc eur) do Podielového družstva Slovenské investície, ktoré v roku 2011 skrachovalo a s ním zmizla aj značná časť národného pokladu.

Jozef Markuš proti obvineniu podal sťažnosť, ktorú však prokurátor Generálnej prokuratúry SR zamietol. Okresný súd Bratislava III ho 9. decembra 2016 uznal vinným a odsúdil na jeden rok s dvojročnou podmienkou. Proti rozhodnutiu sa obe strany odvolali. V septembri 2017 Krajský súd v Bratislave zrušil odsudzujúci rozsudok a prípad vrátil späť prvostupňovému súdu. Podľa jeho obhajcu Jakubčíka: „exšéfa Matice vnímajú ľudia ako osobu, ktorá urobila pre Maticu slovenskú veľa a je smutné, že na sklonku života sa ocitol pred sudom". Pojednávanie naplánované na Okresnom súde Bratislava III na 11. júna 2018 sa neuskutočnilo. Na súd doručil obhajca obžalovaného písomné ospravedlnenie jeho neúčasti zo zdravotných dôvodov a žiadosť o určenie nového termínu hlavného pojednávania. V októbri 2018 súd odročil pojednávanie na neurčito. Dôvodom bol zdravotný stav obžalovaného, ktorý navyše cez svojho advokáta žiadal prerušiť trestné stíhanie. Ďalšie pojednávanie sa uskutočnilo v septembri 2023. 22. septembra senát Mestského súdu Bratislava I ukončil dokazovanie na hlavnom pojednávaní.

Vzťah s ŠtB
-----------

V Registračných protokoloch agentúrnych a operatívnych zväzkov Štátnej bezpečnosti, uverejnených na webovej stránke Ústavu pamäti národa, sa nachádza zväzok agenta s krycím menom *Ekonóm*, pod registračným číslom 20489, ktorému prislúcha meno Jozef Markuš s dátumom narodenia 13. marec 1944.

Referencie
----------

1. ↑   *Jozef Markuš* [online]. www.osobnosti.sk, [cit. 2017-12-13]. Dostupné online. Archivované 2020-08-12 z originálu.
2. ↑   *Vyhlásenie účastníkov protestnej hladovky pred budovou SNR k celému Slovensku 1. 11. 1990 – Wikizdroje* [online]. sk.wikisource.org, [cit. 2017-09-07]. Dostupné online.
3. 1 2   *Televízny dialóg o jazykovom zákone medzi V. Mečiarom a J. Markušom 25. 10. 1990 – Wikizdroje* [online]. sk.wikisource.org, [cit. 2017-09-07]. Dostupné online.
4. ↑   *Ministerstvo kultúry Slovenskej republiky - Legislatíva a financovanie Matice slovenskej* [online]. old.culture.gov.sk, [cit. 2017-09-07]. Dostupné online. Archivované 2016-12-23 z originálu.
5. 1 2 3 4  SITA. Prípad expredsedu Matice slovenskej Markuša sa vracia na okresný súd. *Pravda.sk*, 2017-09-06. Dostupné online [cit. 2017-09-07].
6. ↑   *Matičný fond, a.s. v likvidácii - historický názov: Matičný fond, a.s. - zisk, tržby, hospodárske výsledky a účtovné závierky* [online]. www.finstat.sk, [cit. 2023-08-04]. Dostupné online.
7. ↑   Z pokladu Matice zmizlo aj zlato. *Pravda.sk*, 2017-06-27. Dostupné online [cit. 2017-12-13].
8. ↑   Polícia obvinila bývalého šéfa Matice slovenskej Jozefa Markuša. *pravda.sk* (Bratislava: OUR MEDIA SR), 2014-10-14. Dostupné online [cit. 2022-12-03]. ISSN 1336-197X.
9. ↑ . *Z národného pokladu zostalo torzo, hádky oň neustávajú* [online]. Pravda.sk, 2018-02-16, [cit. 2023-08-04]. Dostupné online.
10. ↑   *PODIELOVÉ DRUŽSTVO SLOVENSKÉ INVESTÍCIE - zisk, tržby, hospodárske výsledky a účtovné závierky* [online]. finstat.sk, [cit. 2023-08-04]. Dostupné online.
11. ↑  SITA. Obvinenie bývalého šéfa Matice Markuša je právoplatné. *sme.sk* (Bratislava: Petit Press), 2015-03-31. Dostupné online [cit. 2022-12-03]. ISSN 1335-4418.
12. 1 2  SITA, TASR. Odsúdili bývalého šéfa Matice slovenskej Jozefa Markuša. *domov.sme.sk*. Dostupné online [cit. 2017-12-13].
13. ↑  SITA. Odsúdili exšéfa Matice slovenskej Markuša. *pravda.sk* (Bratislava: OUR MEDIA SR), 2016-12-09. Dostupné online [cit. 2023-03-27]. ISSN 1336-197X.
14. ↑   Pojednávanie s exšéfom Matice slovenskej v pondelok nebude. *Aktuality.sk* (Bratislava: Ringier Axel Springer Slovakia), 2018-06-10. Dostupné online [cit. 2022-12-03].
15. ↑   *Súd odročil pojednávanie s bývalým šéfom Matice slovenskej* [online]. SITA, 3. okt. 2018, [cit. 2019-08-12]. Dostupné online.
16. ↑   *Súd ukončil dokazovanie v prípade Jozefa Markuša, bývalého šéfa Matice slovenskej* [online]. TASR, 2023-09-22, [cit. 2023-09-22]. Dostupné online.
17. ↑  *Ekonóm* : MARKUŠ Jozef : 13.3.44. : 20489 In:  *Registračné protokoly agentúrnych a operatívnych zväzkov Štátnej bezpečnosti a vojenskej kontrarozviedky : KS ZNB - Správa ŠtB Bratislava (Séria: II)* [online]. Bratislava: Ústav pamäti národa, [cit. 2023-03-27]. Dostupné online.

Iné projekty
------------

WikizdrojeCommons
* Spolupracuj na Wikizdrojoch Wikizdroje ponúkajú pôvodné diela od alebo o **Jozef Markuš**
* Spolupracuj na Commons Commons ponúka multimediálne súbory na tému **Jozef Markuš**

Externé odkazy
--------------

* Zoznam diel Jozefa Markuša v súbornom katalógu Slovenskej národnej knižnice

| * z
* d
* u
Vláda Slovenskej republiky 1989 – 1990 |
| --- |
| Predseda | 
* Milan Čič

 |  |
| Podpredsedovia | 
* prvý: Vladimír Lexa
* ďalší: Jozef Markuš
* Vladimír Ondruš
* Alexander Varga

 |
| Ministri | 
* MFCM SR: Michal Kováč
* MKu SR: Ladislav Chudík / Ladislav Snopko
* MLVHDP SR: Ivan Veselý
* MOCR SR: Matej Roľko
* MPV SR: Miroslav Belanský
* MPra SR¹: Kazimir Nagy
* MPri SR: Ján Ducký
* MS SR: Ladislav Košťa
* MŠMTV SR: Ladislav Kováč
* MVŽP SR: Vladimír Mečiar
* MVS SR: Ivan Šteis
* MZ SR: Stanislav Novák
* SKŽP: Vladimír Lexa¹
* VĽK SSR: Silvester Minarovič¹

 |
| *¹ predseda úradu* |

Autoritné údaje: * BnF: 12280957w
* GND: 170486680
* ISNI: 0000 0001 0868 2630
* LCCN: n84089836
* NK ČR: jx20050817012
* VIAF: 8785632
* WorldCat: lccn-n84089836